
2015 m. liepos 15 d. pranešimas VIR​​​​​​

Seimo komitetai atnaujino Lietuvos paramos Ukrainai strategiją
2015 m. liepos 15 d. Seimo Europos reikalų ir Užsienio reikalų komitetai bendrame posėdyje priėmė sprendimą „Dėl Lietuvos Respublikos paramos Ukrainai priemonių“. 

Dokumente komitetai išskiria tris pagrindines Lietuvos Respublikos paramos Ukrainai veiklos kryptis - Lietuvos Respublikos Seimo ir Ukrainos Aukščiausiosios Rados bendradarbiavimo stiprinimas, parama Ukrainos kariuomenei stiprinti bei parama Ukrainos jaunimui švietimo srityje. Komitetai išdėstė konkrečias priemones, kurių turi imtis vyriausybė suteikiant pagalbą Ukrainai šiose srityse. 
Komitetai taip pat dar kartą patvirtino vadinamojo  „Maršalo plano“ Ukrainai iniciatyvos svarbą, raginant pradėti ES lygmens politines diskusijas su Europos Parlamentu, Europos politinėmis partijomis, ES valstybėmis narėmis, Europos Sąjungos institucijomis dėl 2014–2020 m. ES biudžeto peržiūros, siekiant, kad šiuo metu numatyto 1 000 mlrd. eurų biudžeto iki 3 proc. būtų skirti naujo „Maršalo plano“ Ukrainai įgyvendinimui. 
Europos reikalų komiteto patarėjas Matas Maldeikis

matas.maldeikis@lrs.lt; 2396864

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

